Ανάλυση του αιθέριου ελαίου του είδους Thymus vulgaris var. varico 3 (Lamiaceae) κατά τον πρώτο χρόνο καλλιέργειας. Φυτοχημική μελέτη του εκχυλίσματος του οξικού αιθυλεστέρα του φυτού
Creators: name: Ακριτίδου, Τριανταφυλλιά Ιωάννη
Publisher: name: Aristotle University of Thessaloniki
Year: 2016
Subjects: Θυμάρι
Θυμόλη
Φλαβονοειδή
Thymus vulgaris
Varico 3
Essential oil

description: Τα τελευταία χρόνια οι φαινολικές ενώσεις που προέρχονται από φυτικά προϊόντα, προσελκύουν όλο και περισσότερο το ενδιαφέρον. Στην παρούσα εργασία, η Υγρή Χρωματογραφία Υψηλής Πίεσης (HPLC) και η Υγρή Χρωματογραφία-Φασματομετρία Μάζας (LC-MS) εφαρμόστηκαν για την πλήρη αναγνώριση των φαινολικών συστατικών του Thymus vulgaris L. var. varico 3, χημειότυπου - θυμόλης. Το υβρίδιο ελήφθη με τη διασταύρωση στείρου άρρενος και αρσενικού γόνιμου κλώνου. Στην συγκεκριμένη εργασία, το εκχύλισμα οξικού αιθυλεστέρα, του Thymus vulgaris var. varico 3 αναλύθηκε με τις παραπάνω αναλυτικές μεθόδους και ταυτοποιήθηκαν 7 ενώσεις ως: 7-Ο-ρουτινοζίτης της εριοδικτυόλης, 7-Ο-γλυκοζίτης της λουτεολίνης, ροσμαρινικό οξύ, μεθυλεστέρας του ροσμαρινικού οξέος, 7-Ο-διγλυκοζίτη της λουτεολίνης, 7-Ο-ρουτινοζίτη της λουτεολίνης, λουτεολίνη και τρεις ακόμα, των οποίων η ταυτοποίηση εκκρεμεί. Επίσης, τα εναέρια τμήματα του Thymus vulgaris L. var. varico 3 αποστάχθηκαν με υδρο απόσταξη και το αιθέριο έλαιο αναλύθηκε με Αέρια Χρωματογραφία-Φασματομετρία Μάζας (GC-MS). Είκοσι έξι συστατικά ταυτοποιήθηκαν με τη στήλη HP-5MS και είκοσι πέντε με την HP INNOWAX, ποσοστό μεγαλύτερο του 90% του συνόλου των συστατικών του αιθέριου ελαίου. Τα κύρια συστατικά ήταν θυμόλη, α-τερπινένιο, γ-τερπινένιο, π-κυμένιο, καρβακρόλη και β-καρυοφυλλένιο. Συμπερασματικά, η μελέτη μας δείχνει ότι το Thymus vulgaris L. var. varico 3 που καλλιεργείται στην Ελλάδα είναι καλή πηγή φαινολών και έχει μεγάλη απόδοση σε αιθέριο έλαιο.
description: The bioactive phenolic content of plant-based products is currently attracting interest. In the present work High Pressure Liquid Chromatography (HPLC) and Liquid chromatography–Mass Spectrometry (LC-MS) were applied for the comprehensive identification of phenolic constituents of the new thymol-chemotype cultivar Thymus vulgaris L. varico 3. This hybrid was obtained by crossing male sterile and male fertile clones in Agroscope Changins-Wädenswil Research Station (ACW). The ethyl acetate extract of Thymus vulgaris var. varico 3 was analyzed using the analytical methods above and 7 compounds were identified as: eriodictyol 7-O-rutinoside, luteolin 7-O-glucoside, rosmarinic acid, rosmarinic acid methyl ester, luteolin 7-O-diglucoside, luteolin 7-O-rutinoside, luteolin and three more that their identification is pending. Furthermore, the essential oil was obtained from the aerial parts of Thymus vulgaris L. var. varico 3 by hydro distillation and analyzed by Gas Chromatography-Mass Spectrometry (GC-MS). Twenty six components were identified by HP-5MS column and twenty five by HP INNOWAX, in the essential oil, that represents more than 90% of the oil. The major components were thymol, α-terpinene, γ-terpinene, p-cymene, carvacrol and β-caryophyllene. In conclusion, our study shows that Thymus vulgaris L. var. varico 3 cultivated in Greece represents good potential source of natural phenols and great output of essential oil.